CELEX: 32015D0029
Language: et
Date: 2015-09-04 00:00:00
Title: Euroopa Keskpanga otsus (EL) 2015/1574, 4. september 2015, millega muudetakse otsust EKP/2014/8 rahastamise keelu ja valitsemissektori hoiuste tasustamise kohta riikide keskpankades (EKP/2015/29)

22.9.2015   
            
            
               ET
            
            
               Euroopa Liidu Teataja
            
            
               L 245/12
            
         EUROOPA KESKPANGA OTSUS (EL) 2015/1574,
   4. september 2015,
   millega muudetakse otsust EKP/2014/8 rahastamise keelu ja valitsemissektori hoiuste tasustamise kohta riikide keskpankades (EKP/2015/29)
   Euroopa Keskpanga nõukogu,
   võttes arvesse Euroopa Liidu toimimise lepingut, eelkõige selle artikli 132 lõike 1 teist taanet,
   võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artikli 34.1 teist taanet,
   ning arvestades järgmist:
   
               (1)
            
            
               Euroopa Keskpanga otsus EKP/2014/8 (1) sätestab rahaturumäärad, mis on valitsemissektori ja riigiasutuste poolt nende riikide keskpankades (RKPd) hoitavate hoiuste tasustamise piirmääraks. See aitab EKP nõukogul jälgida, kas RKPd järgivad Euroopa Liidu toimimise lepingu artiklis 123 sätestatud rahastamiskeeldu.
            
         
               (2)
            
            
               EUREPO intressimäärale osutati otsuse EKP/2014/8 artikli 1 punktis d kui tagatud turu intressimäärale tähtajaliste eurohoiuste osas. 2. jaanuaril 2015 lõpetati EUREPO indeks. Tähtajaliste eurohoiuste tagatud turu intressimäär on nüüd võrreldava tähtajaga STOXX EUR GC Pooling term'i indeksid.
            
         
               (3)
            
            
               Seetõttu tuleb otsust EKP/2014/8 muuta,
            
         ON VASTU VÕTNUD KÄESOLEVA OTSUSE:
   Artikkel 1
   Muudatused
   Otsuse EKP/2014/8 artikli 1 punkt d asendatakse järgmisega:
   
      „d)   „tagatud turu intressimäär” (secured market rate)– i) STOXX EUR GC Pooling term'i intressimäär võrreldavate tähtaegadega tähtajaliste eurohoiuste osas ja ii) sellega võrreldav intressimäär muus vääringus tähtajaliste hoiuste osas.”
   
   Artikkel 2
   Jõustumine
   Käesolev otsus jõustub kahekümnendal päeval pärast selle avaldamist Euroopa Liidu Teatajas.
   
      Frankfurt Maini ääres, 4. september 2015
      
         
            EKP president
         
         Mario DRAGHI
      
   
   
      (1)  Euroopa Keskpanga 20. veebruari 2014. aasta otsus EKP/2014/8 rahastamise keelu ja valitsemissektori hoiuste tasustamise kohta riikide keskpankades (2014/303/EL) (ELT L 159, 28.5.2014, lk 54).